Наредба за изменение и допълнение на Наредбата за определянето и администрирането на местните такси и цени на услуги на Община Котел
1. Приема Наредба за изменение и допълнение в  РАЗДЕЛ IX “Други местни такси, определени със закон“, където се създават нов член 45б.в , ал. 1, т. 1, 2, 3, 4 на Наредба за определянето и администрирането на местните такси и цени на услуги на територията на Община Котел (Приета с Решение № 17/05.03.2003 год. на Общински съвет - Котел, последно изменена  с Решение № 715/20.12.2018 г. на Общински съвет - Котел),  както следва:

§ 1. Допълва Наредба  за определянето и администрирането на местните такси и цени на услуги на територията на община Котел в РАЗДЕЛ IX “Други местни такси, определени със закон“, където се създават нов член 45б.в, ал. 1, т. 1, 2, 3, 4, определящ размера на дължимите такси, както следва:
Чл.45б.в. (1) Такси за издаване на разрешителни по чл.52 и чл.60 от Закона за водите , предоставяни от Община Котел:
1.Такса за издаване на разрешително за водовземане или ползване на воден обект – 250 лв. Обикновена услуга със срок на изпълнение от 2 до 4 месеца;
2.Такса за изменение и/или допълнение на издадено разрешително за водовземане/ползване на воден обект – 130 лв. Обикновена услуга със срок на изпълнение от 2 до 4 месеца;
3.Такса за продължаване срока на издадено разрешително по т. 1 и т. 2 – 100 лв. Обикновена услуга със срок на изпълнение от 2 до 4 месеца;
4.Такса за издаване на заверено копие на разрешително за водовземане/ползване на воден обект – 7 лв. Срок на изпълнение на услугата – 1 ден.

